Pe parcursului sezonului 2002 — 2003 Linn-Kristin Riegelhuth a jucat pentru echipa norvegiană "Larvik HK", fiind rezerva Kristinei Duvholt. În toamna anului 2002 Duvholt a rămas însărcinată, iar Riegelhuth a devenit principala extremă dreaptă a clubului. Ulterior jucătoarea a debutat în echipa națională a Norvegiei, în septembrie 2003, într-un meci disputat împotriva reprezentativei Croației. Riegelhuth a continuat să evolueze pentru echipa Larvik HK și pe parcursul sezonului 2003 — 2004, când colectivul a ajuns până în semifinalele Ligii Campionilor EHF. În respectivul sezon al competiției, aceasta a marcat cincisprezece goluri, în cele trei meciuri disputate. La finele anului 2004 Riegelhuth a câștigat alături de echipa națională a Norvegiei Campionat European din Ungaria.